Iċ-ċurkett ta' San Pietru Fr Charles Buttigieg Iċ-Ċurkett tal-Papa Dan huwa ċ-ċurkett li jilbes il-Papa u jissejjaħ bil-latin 'annulus piscatoris' jew iċ-ċurkett tas-sajjied' u dan għal San Pietru li kien sajjied fil-baħar tal- Galilleja u wkoll sajjied tal-bnedmin. Infatti ċ-ċurkett tal-Papa Franġisku fih l-immaġni ta' San Pietru Papa biċ-ċwievet f'idejh. Tal-Papa Benedittu XVI kien bl-immaġni ta' San Pietru bħala sajjied jitfa' x-xibka għall-ħut (ara Luqa S:l-11). Dan iċ-ċurkett juri fuq kollox l-awtorità tal-Papa u l-imħabba tiegħu lejn il-Knisja Universali. Proprjament iċ-ċurkett tal- Papa Franġisku kien magħmul mill-iskultur Enrico Manfrini għal Papa l-Beatu Pawlu VI imma dan qatt ma ġie rrealizzat fil-metall għaliex Pawlu VI kien libes iċ-ċurkett marbut mal-Konċilju Vatikan II. San Ġwanni Pawlu II. Il-forma taċ-ċurkett ta' Manfrini għaddiet l-ewwel għand is-segretarju ta' Pawlu VI, Mons. Arċisqof Pasquale Macchi, imbagħad għal għand Mons. Ettore Malnati kappillan tal-Parroċċa 'Nostra Signora della Provvidenza e di Sion' fi Trieste. Fl-2007 xi żingari daħlu jisirqu f'din il-parroċċa imma dan iċ-ċurkett baqa' bla mittiefes. Ċurkett tal-Papa Benedittu XVI Dan iċ-ċurkett huwa tal-fidda. Iċ-Ċurkett fil-Bibbja. l Iċ-ċurkett huwa ornament sabiex jiddekora lill-bniedem partikularment l-idejn tiegħu. Il-kelma ebrajka hija 'tabba'ath' li tfisser 'tegħreq' għaliex iċ-ċurkett tas-siġilli kien jegħreq fix-xema' biex iħalli l-marka u s-siġill tiegħu. Kien jintlibes mir-rejiet u mill-imperaturi. Il-kelma griega 'daktulis' turi ċurkett ta' awtorità jew 'chrusodaktulis' jiġifieri ċurkett tad-deheb u tas-sinjuri. Jintuża bħala siġill kif naraw f'Ġenesi 38:18 fl- episodju ta' Ġuda u Tamar: 'Is-siġill tiegħek, u l-qafla tiegħek u l-ħatar li għandek f'idek'. Fil-Malti għandna wkoll il-kelma 'ħatem' li tfisser ċurkett jew siġill. Fuq kollox juri awtorità kif insibu f'Ġenesi 41:12 fejn il-Farun libbes iċ-ċurkett lil Ġuzeppi u għamlu Viċi Re tal-Eġittu wara li fisser il-ħolm u fuq kollox jagħti dinjità kif naraw fil-parabbola tal-Iben il- Ħali fejn il-missier ilibbes iċ-ċurkett lil ibnu li kien mitluf u reġa' ġie lura d-dar u għamillu festa (ara Luqa 15:22). Iċ-ċrieket kien ikollhom ħaġra prezzjuża jew l-isem tal-persuna li tilbsu (ara Eżodu 28:11). Iċ-ċurkett fuq kollox kien juri r-rabta taż-żwieġ u l-fedeltà dejjiema fejn iċ-ċirku ma Ċurkett tal-Papa Franġisku jurix tmiem u kien jilbsu r-raġel u l-mara fil-festa tat-tieġ li kienet ġrajja importanti fil-ħajja tal-poplu Lhudi. Iċ-ċurkett juri fedeltà tal-patt u jirrifletti l-patt tal-melħ li nsibu fil-Ktieb tan-Numri 18:19. Is-Simboliżmu Il-forma ċirkulari hija s-simbolu tal-eternità. Fl-orjent iċ-ċrieket maġiċi kienu jipproteġu mis-saħta u mill-mard. Fil- kultura Griega ċ-ċurkett kien ifisser bniedem liberu. Ir-Rumani kienu jipprattikaw ir-rit tal-għoti taċ-ċrieket fiż-żwiġijiet liema prattika daħlet fil-kulturi kollha. Il-qassisin tal-alla pagan Ġupiter kienu jilbsu ċrieket tad-deheb. Hemm is- simboliżmu tal-poter, kontroll u 'status' marbut maċ-ċurkett. Fil-kristjaneżmu ċ-ċurkett jrid ifisser il-fedeltà dejjiema taż-żwieġ, fejn il-forma ċirkulari taċ-ċurkett ma' għandhiex punt ta' tmiem, hekk ukoll l-imħabba fiż-żwieġ. Iċ-ċurkett li jingħata lir-reliġjużi huwa simbolu tar-rabta tagħhom ma' Kristu bħalma ġara lil Santa Katerina ta' Lixandra fil-viżjoni li kellha. Iċ-ċurkett tal-isqof ifisser ukoll ir-rabta tiegħu mal-Knisja 'signaculum fidei' u fuq kollox l-awtorità tiegħu bħala ragħaj spiritwali. B'hekk tajna ħarsa ħafifa lejn iċ-ċurkett fil-bibbja u s-simboliżmu kollu marbut miegħu li jilħaq il-qofol fiċ-ċurkett tal-Papa li marbut fuq kollox ma' San Pietru, l-Ewwel Papa. 58 Għaqda Mużikali San Pietru fil-Ktajjen 89-92, St. Patrick Street, Birżebbuġa Tel: 21 658677 Mob: 7906 5560 - 79441147 ĠELAT MAĦDUM ĠENWINAMENT R.J e BON 'L IĠI FOR FREGH POLLUR/